JohanHeinsen/ENO huggingface dataset:
Odense Adresse-Contoirs Efterretninger, 1846-04-22
Jeg maa med Hensyn til selve Sagen henholde mig til de Meddelelser til Medlemmerne, der i Forbindelse med mit Regnskab er under Trykken, for at fordeles i Selskabet. Det vil sees, hvorledes jeg har røgtet den mig ved første Generalforsamling den 30 August 1843 tildeelte Bestilling som Selskabets dirigerende Bestyrer. Forresten har jeg selv foreslaaet Medlemmerne i de fjerneste Egne at stifte selvstændige Selskaber; det skulde oprigtig glæde mig, hvis dette kunde lykkes paa mange Steder, og jeg vil lykønske det anonyme Medlem, hvis han i det af ham attraaede Selskab, - hvortil Planen, vist snart følger, – maa være saa lykkelig at vinde Alles Tilfredshed. Ethvert Foretagende har sin Tid, maaskee det nu er den rette Tid at Blomsterculturen afsondrer sig fra Træplantningen. Jeg har ligesaa lidet gjort Regning paa at kunne tilfredsstille Alle i et Selskab af 1000 Medlemmer, som jeg har kunnet ansee det for andet end at være en Artighed mod Medlemmerne, at overlade til dem om de vilde deeltage i Forlodningen eller ikke, da det altfor frie Udvalg ifølge Generalforsamlingens Beslutning ifjor bortfaldt; thi, at de derfor ligefuldt kunde aftage mig de Træplanter som jeg udleverer, uden Betaling, ansaae, og anseer jeg endnu for at være Forlodningen, - ved hvilken kun jeg var den Opofrende, - uvedkommende. Det anonyme Medlem synes at der skal betales: jeg finder det ikke, og mindst kan jeg have Lyst til at erindre Nogen derom. J intet Tilfælde er jeg gaaet udenfor hvad der i Generalforsamlingen er vedtaget og forandret; og da Generalforsamlingen er det Sted, der af Selskabet er vedtaget til gjensidige Meddelelser, saa lad os med Rolighed oppebie hvad der besluttes. Vil Selskabet i dets forskjellige Jnteresser dele sig, saa ville vi ved Generalforsamlingen erfare det, og vil det gaae ind paa den Blomstercultur, som der vil blive bragt i Forslag, saa er jeg overbeviist om at det er den eneste sande Vei til at hæve Blumisteriet i Selskabet. Snoghøi den 20 April 1846. Riegels.
Odense Adresse-Contoirs Efterretninger, 1846-04-22
AVERTISSEMENTS. Generalforsamling. Vedkommende Actionairer i den projecterede Dampskibsfart paa Odense Fjord indbydes til en Generalforsamling i den mercantile Forenings Locale i Odense Torsdagen den 23 April, Eftermiddag Kl. 6, for at tage en afgjørende Beslutning i flere væsentlige, Planen, vedkommende, Punkter. Disconto-Kasse. Actietegningen (25 Rbd. pr. Actie) til den af mig projecterede Disconto Kasse i Odense fortsættes hos: S. T. Hr. Proprietair Stænderdeputeret Langkilde til Juulskov; Dhrr. J. Ploug & Richardt i Odense, Hr. J. P. Voigt i Odense, R. Grønvald i Svendborg; Consul H. M. Lihme i ditto; Agent, Ridder L. P. Voigt i Faaborg; Proprietair C. Hansen til Løgismose. Dhrr. B. Bruun & Søn i Assens; Hr. J. R. Behrendt i Middelfart; Dhrr. Fahnøe & Gylding i Bogense; Hr. M. Lemle i Kjerteminde; Dhrr. H. Kruuses Sønner i Nyborg; Hr. Agent O. B. Suhr i ditto; ditto: C. H. Schalburg i dog under det Forbehold for dem der tegne sig, at hvis den af mig berammede Forsamling hos Hr. Gjæstgiver Strøm i Odense, Onsdagen den 29 April, Kl. 12. Middag, skulde give en af de andre Planer Fortrinet, det da staaer dem frit for enten at træde over til denne, eller aldeles at annullere deres Paategning. Nyborg d. 21 April 1846. Lor. Bierfreund. Mærk.
Odense Adresse-Contoirs Efterretninger, 1846-04-22
At jeg Undertegnede er flyttet fra Skulkenborg til Hr. Hattemager Holm paa Nørregade, dette undlader jeg ikke at bekjendtgjøre for de ærede Kunder, der hidindtil have, som for enhver anden, saavel Uden som Jndenbyes, der godhedsfuld vil forunde mig deres Søgning, da jeg anbefaler mig med at forfærdige propert og moderne Arbeide, Alt i nyeste Facon og til de billigste Priser. Ærbødigst Odense den 22 April 1836. A. L. Hansen, Skrædermester.
Odense Adresse-Contoirs Efterretninger, 1846-04-22
At jeg Undertegnede er flyttet fra Graabrødre Stræde til min Gaard i Adelgaden Nr. 625, derom er jeg herved saa fri at underrette mine ærede Kunder og de, som godhedsfuld ville forunde mig deres Arbeide. Ærbødigst Odense den 22 April 1846. J. Sørensen, Skrædermester. Greenaae Havn.
Odense Adresse-Contoirs Efterretninger, 1846-04-22
Nogle Steenbaade kunne endnu faae Arbeide ved Greenaae Havn i tilstundende Sommer, naar de derom melde sig hos Havne-Commissionen.
Odense Adresse-Contoirs Efterretninger, 1846-04-22
Damp-Chocolade, udarbeidet til den fuldkomneste Fiinhed i den Deichmannske Handels Chocolade=Fabrik ved Kjøbenhavn, erholdes til Fabrikpriserne, 2 Mk. a 8 Mk. pr. Pd., hos Hr. P. H. Petersen i Odense, F. C. Hvalsøe sammesteds. W. B. Koppel i Nyborg, J. C. Riisbrich i Svendborg, J. Svitzer i Kjerteminde, J. P. Tiedemand i Rudkjøbing, A. W. Andrup i Lemvig. Th. Classon i Faaborg, M. J. Brandt i Assens, J. R. Behrendt i Middelfart, D. J. Wagner i Bogense, C. F. Müller i Colding, Broesbølls Enke & Co. i Fredericia.
Odense Adresse-Contoirs Efterretninger, 1846-04-22
En stor sort langhaaret Hund, uden Aftegning, lydende Navnet, Palle, er bortløbet, og bedes mod en passende Belønning afleveret i Gaarden No. 301 paa Odense Vestergade.
Odense Adresse-Contoirs Efterretninger, 1846-04-22
At jeg er flyttet fra Hans Jensens Stræde til Overgaden i Hr. Snedkermester Eydorffs Gaard, skraa over for Hr. Kjøbmand P. Rasmussen, skulle jeg ikke undlade at kundgjøre for mine ærede Kunder, samt for Enhver der ville forunde mig deres Arbeide, idet jeg anbefaler mig med Alt til Skomagerprofessionen henhørende, ligesom og god Blanksværte og Smørelse til alle Sorter Fodtøi kan erholdes. Ærbødigst Odense den 22 April 1846. H. Hassing. Dement.
Odense Adresse-Contoirs Efterretninger, 1846-04-22
fra Fabrikken Phenix ved Renne bekommes i hele, halve og qvart Tønder a 4 Rbd. 5 Mk. pr. Tønde. i Kjöbenhavn paa Kultorvet Nr. 133 hos N. F. Bonnesen.
Odense Adresse-Contoirs Efterretninger, 1846-04-22
En Leilighed paa 4 a 5 Værelser foruden Kjøkken m.v., at tiltræde til October Flyttetid. søges af Leieren i Gaarden No. 278 paa Vestergade.
Odense Adresse-Contoirs Efterretninger, 1846-04-22
En Huusleilighed paa 2 a 3 Værelser med Kjøkken og øvrige Beqvemmeligheder, helst omtrent midt i Odense Bye, søges af et eenligt Fruentimmer til Michelsdag Flyttedag. Man bedes at henvende sig til Bispecontoiret i Odense.
Odense Adresse-Contoirs Efterretninger, 1846-04-22
Et godt, meubleret Værelse, i Nærheden af Vestergade, kan strax erholdes til Leie for en honet ugivt Person. Adressecontoiret anviser.
Odense Adresse-Contoirs Efterretninger, 1846-04-22
Præste=Enkesædet i Gamtofte, som nu er fuldstændig repareret, kan strax erholdes til Leie. Der er rummelige Værelser for en talrig Familie, og kan ogsaa godt beboes af tvende mindre Familier, og enhver faae sin særskilte Hauge. Om Leien akkorderes med Præsten.
Odense Adresse-Contoirs Efterretninger, 1846-04-22
En Gaard i Thurup Sogn og Bye, hvis Jorder af gl. Hartkorn 2 Tdr. 3 Skpr. 1 Fdkr. 2 3/4 Alb. ere gode og Bygninger ikke gamle, tæt ved Landeveien, ikkuns circa 1 Miil fra Assens, og som paavises af FellberedermesterHansen sammesteds, kan underhaanden kjøbes paa billige Vilkaar, naar man herom snarest muligt personlig henvender sig til Procurator N. A. Holm i Odense.
Odense Adresse-Contoirs Efterretninger, 1846-04-22
Et Huus paa Lumbye Thorup Mark, med omtrent 6 Tdr. Agerland god Jord, kan strax erholdes tilkjøbs, naar man henvender sig til Kromand Lars Rasmussen i Rullekroen.
Odense Adresse-Contoirs Efterretninger, 1846-04-22
Commissions-Contoiret i Aalborg, anviser følgende Eiendomme tilkjøbs : 12 Hovedgaarde med 4000 indtil 1700 Tdr. 20 Bøndergaarde med 40 indtil 600 Tdr. 8 Vandmøller med 20 indtil 300 Tdr. En fortrinlig beliggende Kjøbmandsgaard i Aalborg. En Gjæstgivergaard i det sydlige Jylland, et Teglværk, ved Aalborg, samt et Huus med Jordlod i Sæbye. Alle disse Eiendomme kan kjøbes til en efter Tiden billig Priis, og de fleste paa gunstige Pengevilkaar.
Odense Adresse-Contoirs Efterretninger, 1846-04-22
Ved Auctionen i Kjøbmand Edsbergs Gaard paa Vestergade førstk. Torsdag og Fredag bliver, foruden endeel gode Meubler, bortsolgt en Wienervogn, nogle nye Hestedækkener samt linnede Dynevaar m. m. Auction.
Odense Adresse-Contoirs Efterretninger, 1846-04-22
Torsdagen den 30 April førstk., Formiddag Kl. 9, lader Forpagter Aarslev paa Boltinggaard, paa Grund af Fratrædelse, ved Auction bortsælge endeel Besætning, Ind- og Udboe, hvoriblandt Sengesteder, Sengklæder, Speile, Stole, Borde, Kakkelovne, Kjøkkentøi, Meierieredskaber, Vogne, Plouge, Harver, et nyt Rapsseil m. m., samt 30 Køer, 10 Heste, nogle Faar og Sviin. Lysthavende indbydes. Sunds Gudme Herredscontoir den 21 April 1846. Bruun.
Odense Adresse-Contoirs Efterretninger, 1846-04-22
Mandagen den 27 d. M., Formiddag Kl. 10, bliver, ifølge Reqvisition fra Jnspectionen for Vor Frue Kirke, afholdt offentlig Auction til Bortleie paa 9 Aar, fra næstkommende Michelsdag af, den udenfor St. Jørgens Port beliggende bemeldte Kirke tilhørende saakaldte Korup Løkke. Auctionen afholdes paa selve Lodderne, efter Conditioner, som ligge til Eftersyn hos Hr. Kirkeværge Valentin Odense Auctionscontoir den 18 April 1836. Reimuth.
Odense Adresse-Contoirs Efterretninger, 1846-04-22
Onsdagen den 29 d. M., Formiddag Kl. 9, bliver i EnkeMadame Rosengaards Gaard Nr. 412 paa Nørregade, ifølge Reqvisition fra afdøde Madame Christensens myndige Arvinger, afholdt offentlig Auction over hendes Efterladenskaber, bestaaende af endeel gode Meubler, saasom: et Egetræes Chatol med Opsats, en Sopha, Stole, Borde, Speile, 2 Kakkelovne, endeel forarbeidet Sølv, endeel Kjøkkentøi af Jern, Kobber og Messing, samt c. 2 1/2 Favn Kakkelovns brænde m.m. Odense Auctionscontoir den 18 April 1836. Reimuth.
Odense Adresse-Contoirs Efterretninger, 1846-04-22
J Forbindelse med det under 7 hujus i disse Tidender indførte Avertissement om Auctionen efter salig Pastor Barfoed, i Jordløse Præstegaard, bekjendtgjøres herved endvidere, at den 29 hujus bliver ved samme Auction som Appendix bortsolgt endeel Bøger af æsthetisk Jndhold, tilhørende Læseselskabet, som for et Par Aar siden existerede i den sydlige Deel af Salling Herred. Salling Herredscontoir, Faaborg den 17 April 1846. Wiborg.
Odense Adresse-Contoirs Efterretninger, 1846-04-22
Løsøre-Auction. Torsdagen den 30 April førstkommende, om Formiddagen Kl. 10, lader Proprietair Petersen til Kjærsgaard ved offentlig Auction bortsælge endeel Vogne, Plove og andre Avlsredskaber, endeel ophugget Vogntømmer m.v., som paa Auctionsstedet erfares. Lysthavende indbydes. Middelfart den 20 April 1846. Wedel Heinen.
Odense Adresse-Contoirs Efterretninger, 1846-04-22
Auction og Licitation. Mandagen den 4 Mai førstk., om Formiddagen Kl. 10, bliver, efter Reqvisition af Pastor Holm i Ronæs, afholdt offentlig Auction i Ronæs Præstegaard over en gammel Staldbygning paa 23 Fag og et mindre Udhuuus paa 9 Fag til Nedbrydelse, og dernæst Licitation over Opførelsen af en nye grundmuret Staldbygning, 19 3/4 Alen i Længden. Alt efter Conditioner, som forinden ere til Eftersyn saavel i Præstegaarden som her paa Contoiret. Lysthavende indbydes. Middelfart den 20 April 1816. Wedel Heinen.
Odense Adresse-Contoirs Efterretninger, 1846-04-22
Ved Proclama af Dags Dato, som læses ved vedkommende Retter, ere Alle og Enhver, som maatte have Noget at fordre i Stervboet efter afdøde Gaardmand Rasmus Hansen af Eibye Mark, i Odense Frue Sogns Landdistrict, indkaldte med 12 Ugers Varsel til at anmelde og beviisliggjøre deres Krav for undertegnede Skifteforvalter i Boet. Odense Herredscontoir den 16 April 1816. F. Knudsen.
Odense Adresse-Contoirs Efterretninger, 1846-04-22
Ved Proclama af Dags Dato ere Alle og Enhver, som maatte have Noget at fordre i Stervboet efter afdøde Ungkarl Anders Andersen af Trøstrup Korup, indkaldte med 12 Ugers Varsel til at anmelde og beviisliggjøre deres Krav for undertegnede Skifteforvalter i Boet. Odense Herredscontoir den 16 April 1816. F. Knudsen.
Odense Adresse-Contoirs Efterretninger, 1846-04-22
Ved Proclama af Dags Dato, som læses ved vedkommende Retter, ere Alle og Enhver, som maatte have Noget at fordre i Stervboet efter afdøde Ungkarl Niels Thomsen af Willestofte, indkaldte med 12 Ugers Varsel til at anmelde og beviisliggjøre deres Krav for undertegnede Skifteforvalter i Boet. Odense Herredscontoir den 16 April 1816. F. Knudsen.
Odense Adresse-Contoirs Efterretninger, 1846-04-22
Ved Proclama, som læses ved vedkommende Retter, ere Alle og Enhver, som maatte have Noget at fordre i Stervboet efter Marie Pedersdatter, Enke efter Skolelærer og Kirke fanger Jørgensen i Sanderum, indkaldte med 12 Ugers Varsel til at anmelde og beviisliggjøre deres Krav for undertegnede Skifteforvalter i Boet. Odense Herredscontoir den 16 April 1836. F. Knudsen.
Odense Adresse-Contoirs Efterretninger, 1846-04-22
Da Madame B. K. Christensen, fød Dahl, i Odense, Enke efter forhenværende Forpagter paa Frisenborg F. L. A. G. Christensen, ved Døden er afgaaet, saa indkaldes herved Alle, som maatte have nogen Fordring paa hendes efterladte Bo, til at anmelde og beviisliggjøre samme inden 12 Uger fra Dato for Kasserer Müller i Odense eller for Undertegnede. Lumbye Præstegaard ved Odense den 16 April 1846. C. Hald.
Odense Adresse-Contoirs Efterretninger, 1846-04-22
J Medhold af Kongelig allernaadigst Bevilling af 15 denne Maaned, som forhen findes indført i denne Tidende No. 83, indkaldes herved med Aar og Dags Varsel, sub poena præclusi et perpetui silentii, Alle og Enhver, som formene sig at have nogen Fordring eller noget Krav i afdøde Kjøbmand og Skibsrheder Jens Ditlev Petersens Bo, til for mig, som Skifteforvalter, at anmelde og beviisliggjøre deres Krav. Det bemærkes, at selve Proclamat, dateret Dags Dato, det snareste vorder læst ved vedkommende Under- og Overret. Middelfart Kjøbstads Skifteret den 17 April 1816. Wedel Heinen.
Odense Adresse-Contoirs Efterretninger, 1846-04-22
Fyens Stiftavis, udgives i Odense 5 a 6 Gange ugentlig. Trykt med Hurtigpresse.
Odense Adresse-Contoirs Efterretninger, 1846-04-23
Udlandet. Frankerig. Dagsposten melder, at der den 17 de, om Eftermiddagen Kl. 5 1/2 er blevet skudt efter Ludvig Philip, da han kjørte i Fontainebleaus Dyrehave hjem til Slottet: tre Kugler have truffet den aabne Vogn. Hverken Kongen eller Nøgen af hans Følge blev saaret. Gierningsmanden, er arresteret; Grunden til hans Forbrydelse synes at være personlig Hevn.
Odense Adresse-Contoirs Efterretninger, 1846-04-23
Belgien. J Brussel har der været alvorlige Arbeideruroligheder, hvisfølge Øvrighederne havde ladet et Batterie af 8 Kanoner opkjøre i Guidernes Caserne og indqvarteret flere Tropper i alle Forstæderne. Saavel i Gent som i Brügge er der foretaget mange Arrestationer.
Odense Adresse-Contoirs Efterretninger, 1846-04-23
Østerrig. J Augsburger Allg. Zeit, skrives i et Brev fra Wien af 2 April: "J mit Brev af 30 f. M. har jeg lovet Dem nærmere Underretning om en vigtig Opdagelse af et nyt Varmesystem, som er gjort i Friherre Carl v. Hügels Have. Jeg vilde ikke afsende dette Brev igaar, thi hvad jeg melder der lyder saa sælsomt og overordentligt, at mange skeptiske Læsere kunde falde paa den Tanke, at det gik ud paa en 1ste Aprils Spøg, og dog kommer det fra den paalideligste Kilde og er godtgjort ved mangfoldige, flere Maaneders Prøver. Jeg troer ikke meere passende at kunne betegne det nye System end ved at sige, at det med Hensyn til hurtig og stærk Opvartning med ubetydelig Jldning ved Benyttelse af Luftens Expansivkraft yder det Samme, som den elektroemagnetiske Telegraph med Hensyn til Ophævelsen, af Rum og Tid ved Meddelelse af Tegn. For at meddele 42 Millioner Cubikfod Luft en Hedegrad af 1500 R. behøver det nye Apparat ikke meer end 1/2 Favn Brænde.
Odense Adresse-Contoirs Efterretninger, 1846-04-23
Sverrig. En heel Tyvebande er i Slutningen af forrige Maaned bleven greben i Bjæra Herred i Halland. Nogle Tyve havde med tændt Lys begivet sig ned i en Kjælder paa Engeltofta Gods, men Skinnet vakte Vægterens Opmærksomhed, der samlede Folk, med disse omringede Kjælderen, og fangede een af Tyvene. Denne røbede de Andre, som Man forfulgte og jagede som vilde Dyr paa Hallandsaas omkring et Kjær, hvortil de havde taget deres Tilflugt, og hvor de havde i Nærheden deres Smuthuller. De maatte tilsidst udmattede overgive sig. og førtes til Engelholm, hvor een ved Navn Nero, den er Hovedanfører, skal have bekjendt, at han siden Juul har begaaet over 50 Tyverier. Grevinde Christina Augusta Løwenhjelm, fød v. Fersen, er død i Stokholm den 8 April i en Alder af 92 Aar. J sin Ungdom var hun et af de elskværdigste Fruentimmer ved Gustaf den 3dies Hof, og vedligeholdt indtil sin høie Alder det muntre Gemyt og det galante Væsen, der tilhørte Selskabslivet i de Dage. Hun var tillige bekjendt for sin Godgjørenhed, og efterlader to Sønner, Excellencerne Grev Carl og Gustaf Løvenhjelm.
Odense Adresse-Contoirs Efterretninger, 1846-04-23
J Lund er ved Døden afgaaet Prof. og Ridder Cederschold den 4 April, i en Alder af 72 Aar. Han havde i næsten 50 Aar været Professor ved Universitetet i Jura og Moral, men var i de sidste Aar emeritus, Alle Mælarfjordene ere nu aabne for Seiladsen, og allerede i Paaskedagen kom der Jagter ned til Stokholm fra Arboga. Dampskibene paa Mælaren ere allerede satte i Gang, Sværdsjøn i Egnen af Fahlun er i denne Tid bleven sænket 2 Alen ved et ganske nyt Udløb fra Søen gjennem en Kanal af 150 Alens Længde, 23 Alens Bredde og 8 Alens Dybde med Sluser paa begge Sider. Foretagendet, der allerede for lang Tid tilbage skal have været paatænkt, begyndtes endelig 1844 og dreves efter et Forslag af Agronomen Johnson.
Odense Adresse-Contoirs Efterretninger, 1846-04-23
Norge. Drammens Communeformandskab har i Slutningen af forrige Maaned modtaget til Erklæring en underdanigst Ansøgning til Hs. Maj. Kongen fra Lands Præstegields Commune=Repræsentation, gaaende ud paa, at Hs. Maj. ved en dertil udnævnt Commission af sagkyndige Mænd naadigst vil befale undersøgt om og hvorledes ved Sluseværk, Kanal- eller Jernbane-Anlæg Jndsøen Randsfjorden maatte kunne sættes i Forbindelse med Tyrifjorden og denne eller dens Arm Holtsfjorden med Drammen, tilligemed anstillet Beregning over Omkostningerne, særskilt for enhver af de anførte Jndsøer og Drammen mellemliggende Trakter.
Odense Adresse-Contoirs Efterretninger, 1846-04-23
Fædrelandet, Offentlige Foranstaltninger. Den i Gaarsavisen kortelig berørte Parolbefaling af 20 ds. lyder saaledes: "Efter at Vi under 31 Octbr. f. A. havde nedsat en combineret Commission til at undersøge de strafværdige Uordener, som vare forefaldne den 30 September f. A. paa Exerceerpladsen ved Rendsborg, have Vi af de optagne Forhører og hvad derved er beviist, med allerhøieste Mishag erfaret, at hine Uordener ere forøvede af en stor Deel Medlemmer af Rendsborg borgerlige Artilleriecorps, som samme Dag var forsamlet til Revne paa Exerceerpladsen, idet de med dragne, Sabler og i Forening med nogle civile Personer have overfaldet en Officeer af det 2det Artillerieregiment, der med Mandskab var commanderet til at opretholde Orden; og har dette Forhold saameget mere opvakt Vor allerhøieste Uvillie, som bemeldte Officeer og hans Undergivne ingen Anledning dertil have givet, men derimod saavel for som under Angrebet opført sig aldeles som de burde. – Da det saaledes ligger for Dagen, at der i Rendsborgs borgerlige Artillericorps savnes den rette Erkjendelse af dets Bestemmelse og Pligter og den for et saadant Corps nødvendige Disciplin, saa kunne Vi ikke længere betroe et Corps, hvori en saadan Aand viser sig, at bære Vaaben, som alene bør føres til at værne om Fædrelandet og for at bidrage til den borgerlige Ordens Overholdelse, og have derfor besluttet at ophæve det borgerlige Artilleriecorps i Rendsborg, samt desangaaende under Dags Dato reskriberet Vort Slesvig-Holsteen-Lauenborgske Cancellie det Fornødne."
Odense Adresse-Contoirs Efterretninger, 1846-04-23
Blandinger. Jfølge Flyveposten har Balletmester Bournonville erholdt Tilladelse til, endnu i denne Maaned at gjøre en Udenlandsreise. Efter Forlydende agter han sig med Familie først til Paris, og derfra til Jtalien. Jtzeh. Wochbl. beretter fra Flensborg, at Hr. Tiedemann, under hans nylige Nærværelse sammesteds, har af Grundeierne i det niende Landbo-Valgdistrict, som Anerkjendelse af hans Virksomhed i og udenfor Stændersalen, navnlig Oprettelsen af Landsbanken, modtaget en Æresgave, bestaaende af et smagfuldt forarbeidet Sølv=Skrivertøi, ledsaget af en Adresse, hvori Giverne, 330 i Tallet, bevidnede ham deres Tak for hans utrættelige Bestræbelser.
Odense Adresse-Contoirs Efterretninger, 1846-04-23
Flyveposten fortæller følgende Tour med en Møllevinge: Det er ikke sjeldent Tilfældet paa Volden i Kjøbenhavn, at Drenge, som lege der, hænge sig fast ved en Møllevinge, der er i sagte Gang, og lade sig saaledes slæbe et lille Stykke iveiret, hvorefter de ved at slippe den falde ned paa Jorden. Denne Leeg kan let have farlige Følger, og idet vi bede vedkommende Forældre i saa Henseende at have vaagent Øie med deres Børn, kan følgende Begivenhed tjene til advarende Exempel. Jgaar havde saaledes en Dreng paa 7 til 8 Aar hængt sig fast ved Vingen af en Mølle paa Volden og lod sig hæve iveiret. Han glemte at slippe i rette Tid, men havde Aandsnærværelse nok til at holde fast ved Møllevingen, der langsomt dreiede sig om med ham. Dette var en Lykke, thi havde han givet Slip, vilde han ufeilbarlig være bleven knust ved Faldet fra Høiden. Da han ved Omdreiningen kom ned til Jorden, holdt han sig endnu saa krampagtigt fast ved Møllevingen, at hans Kammerater med Magt maatte rive ham løs derfra. Coll.-Tid, meddeler en udførlig Beretning om det slesvigske Galehospitals Jndtægter og Udgifter og over Virksomheden i de sidste 25 Aar. J dette Tidsløb vare i Alt optagne 1239 sindsvage Personer, eller i Gjennemsnit 50 aarligen, af hvilke 363 vare afgangne som helbredede. De Dødes Antal var 274, altsaa i Gjennemsnit 11 om Aaret. Som uhelbredede vare afgangne 262. Antallet af de optagne Syge var især stort i de sidste 5 Aar, nemlig 395, eller i Gjennemsnit 79 aarlig. Af de ovenfor anførte indlagte Syge vare 727 Mandfolk og 512 Fruentimmer.
Odense Adresse-Contoirs Efterretninger, 1846-04-23
Odense. Den afdøde geniale Kammerjunker Jacob Benzon er visselig endnu her i Byen i frisk Minde hos Mangfoldige, hvem det vil interessere at læse følgende i "Flyveposten" indrykkede Bedømmelse af hans Søns, Kunstmaler Benzons iaar paa Udstillingen i Charlotttenborg i Kjøbenhavn fremviste Maleri: "Benzons Maleri "Normanner=Høvdingen Hasting indtager en italiensk Stad ved Krigslist har desværre faaet en saadan Plads, at det ikke alene er umuligt at faae den tilbørlige Afstand, for at kunne oversee dette colossale Arbeide, men det faaer endog Lyset fra to Sider, saa at Man ikke kan see meere end 3/4 Dele af Maleriet. Dette maa naturligviis endnu langt mere forøge den Uro, der hersker i Maleriet, og det var at ønske, om Man idetmindste vilde forsøge at tildække det sidste Vindue i Salen, hvilket sikkert vilde hjælpe meget, og hvorved de andre Malerier ikke vilde lide med Undtagelse af Læs søes Landskab, til hvilket der vel endnu fandtes en anden Plads. Ved at gjøre denne bemærkning, have vi tillige sagt, hvori Maleriets Hovedseil bestaaer, idet Kunstneren, ved at ville fremstille de vilde Normanner for os i et saadant Øieblik, ikke har tænkt paa at udbrede den kunstneriske Ro over det Hele, der er en nødvendig Betingelse for ethvert Kunstværk, uden hvilken det ikke kan gjøre noget velgjørende Jndtryk. Dertil kommer endnu, at Figurerne ikke ere stillede i det rigtige Forhold til hinanden, en Feil, der imidlertid ikke er saa sjelden blandt Malerne overhovedet. J technisk Henseende har Benzon derimod leveret os et nyt Beviis paa, hvad en god Skole formaaer. Dette grandisse Billede er malet med en Practik, som endnu ingen anden af vore danske Malere har viist os, og Figurerne ere tegnede med en Kjækhed og Aand, som forbanser. Det fortjener iøvrigt at bemærkes, at Benzon allerede var henved 30 Aar, da han forlod Danmark, og at han her, i Academiets Aftenskoler ikke kunde komme længere end paa Gibsskolen. Efter nogle faa Aars Ophold i Disseldorf sendte han allerede sit første Maleri, den døende Synder", hertil, et Maleri, der dengang vakte megen Opsigt.